Gianpaolo Bellini Gianpaolo Bellini (Sarnico, 27 ta' Marzu 1980) huwa futboler Taljan li jilgħab bħala difensur mal-Atalanta. Mal-klabb Atalantin ġabar l-ikbar numru ta' dehriet uffiċjali. Bellini twieled ġewwa Sarnico, provinċja ta' Bergamo, u qatta' l-karriera kollha tiegħu ma' Atalanta. Huwa lagħab l-ewwel logħba tiegħu fil-kampjonat fil-11 ta' April 1999, fil-konfront mis-Serie B kontra Verona. Dak l-istaġun lagħab 4 logħbiet. Wara ħafna snin jilgħab bħala difensur xellugi, il-kowċ Stefano Colantuono fl-istaġun 2009–10 beda jilgħabu fuq il-faxxa l-leminija. Fis-26 ta' Lulju, 2010, Bellini u Manfredini ġeddew il-kuntratt tagħhom mal-klabb għal erba' snin oħra. Flimkien ma ' Cesare Natali, sieħbu tat-tim, kienu imsejħa għall-Kampjonati Ewropej Under-21 2002. Huwa lagħab żewġ logħbiet f'din il-kompetizzjoni. Atalanta